**OZNAM - Fond na podporu vzdelávania**

**Predkladanie návrhov na členov rady Fondu na podporu vzdelávania**

Ministerstvo školstva, vedy, výskumu a športu Slovenskej republiky podľa § 3 ods. 6 zákona č. 396/2012 Z. z. o Fonde na podporu vzdelávania v znení neskorších predpisov (ďalej len „zákon“) oznamuje možnosť predkladania návrhov na členov rady fondu. Činnosť Fondu na podporu vzdelávania (ďalej len „fond“) je upravená zákonom. Funkčné obdobie člena rady fondu je trojročné, tá istá osoba môže byť vymenovaná za člena rady fondu najviac na dve po sebe nasledujúce funkčné obdobia.

Návrhy predkladajú

* odborové organizácie, ktoré zastupujú pedagogických zamestnancov
* združenia zastupujúce pedagogických zamestnancov a odborných zamestnancov

Podmienky na člena rady fondu

* vysokoškolské vzdelanie
* spôsobilosť na právne úkony v plnom rozsahu
* bezúhonnosť

Prílohy k návrhu

* súhlas navrhovanej osoby s jej vymenovaním do rady fondu
* životopis
* doklady o absolvovaní vysokoškolského štúdia
* údaje potrebné na vyžiadanie výpisu z registra trestov navrhovanej osoby podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z., cudzinec preukazuje bezúhonnosť dokladom vydaným orgánom verejnej moci na to oprávneným v príslušnom štáte, ktorý svojím obsahom zodpovedá výpisu z registra trestov vydanom v Slovenskej republike. Takýto doklad nesmie byť starší ako tri mesiace od jeho vydania a musí byť predložený spolu s úradne osvedčeným prekladom do štátneho jazyka. Ak sa takýto doklad v príslušnom štáte nevydáva, bezúhonnosť sa preukazuje čestným vyhlásením.

Termín predloženia návrhu

* do 10. mája 2023

Miesto na doručenie návrhu

* Ministerstvo školstva, vedy, výskumu a športu Slovenskej republiky

sekcia vysokých škôl

Stromová 1

813 30 Bratislava